પ્રેમ સંબંધમાં પરિવર્તિત થઈ શકે એવા સંબંધોનું પણ અકાળ અવસાન થઈ જાય છે. ઈન્ટરનેટના જોડાણ બંધ થતા અસ્ત થતો સંબંધ આપણા દિલ દિમાગને તકલીફ નથી આપતો પણ જીવનના તૂટતા સંબંધો તકલીફ કરાવે છે. કેમ? એ સમજવા ઈન્ટરનેટનું માળખુ ઉપયોગી થાય તેમ છે. તમે જ્યારે ઈન્ટરનેટનું જોડાણ કરો ત્યારે તમારું કોમ્પ્યુટર એક સર્વર સાથે જોડાય, આ સર્વર બીજા કેટલાક સર્વર સાથે જોડાયેલું હોય એ બધા બીજા સર્વરો સાથે જોડાયેલા હોય આમ આગળ વધતા અસંખ્ય કોમ્પ્યુટરો એકબીજા સાથે જોડાય. આવી જ રીતે ‘હું’ ધારો કે એ, બી, સી, ડી સાથે સંબંધથી જોડાયો હોઊં, ‘એ’ ને અન્ય સ્વતંત્ર સંબંધો ઈ, ઍફ, જી સાથે હોય, ‘બી’ ને પોતાના સ્વતંત્ર સંબંધો એચ આઈ જે સાથે હ્યોઅ એ જ રીતે ‘સી’ અને ‘ડી’ ને પણ પોતાના સંબંધો હોય. હું (આઈ) એ દ્વારા ઈ, એફ, જી સાથે જોડાયો છું. ક્યારેક એવું પણ બને કે ‘હું’ સીધો ઈ કે એફ સાથે પણ જોડાઊં. આમ ‘હું’ પ્રત્યક્ષ કે પરોક્ષ રીતે ઘણાબધા સંબંધોથી જોડાયેલો છું. જાણે ભગવાને બનાવેલ માનવ કોમ્પ્યુટરો એકબીજા સાથે સંબંધોના ઈન્ટરનેટથી જોડાયેલ છે.